יוסף פאסי

הרב יוסף פאסי (סביב ה'רכ"ב, 1462 - סביב ה'ר"פ, 1520) היה פוסק הלכה ממגורשי ספרד, כיהן כאב בית דין וראש ישיבה בסלוניקי, ומאוחר יותר כיהן כראש ישיבה באדריאנופול שבטורקיה.
 קורותיו 
נולד בספרד ולמד אצל רבי יצחק אבוהב (תלמיד הרב יצחק קנפנטון).קורא הדורות לז, א.  בעקבות הגירוש נדד לסלוניקי, ושם התמנה לאב בית דין וראש ישיבה במקום. הפוסקים החשיבו מאוד את בית דינו,אבקת רוכל סימן יח. וציינו ששם ישבו גדולי רבני סלוניקי.שו"ת רשד"ם אה"ע קכ"ז: "ידוע ומפורסם שבי"ד של מהר"ר יוסף פאסי ז"ל היה מהגדולים אשר בעיר הזאת שאלוניקי". 

בהמשך, ולא יאוחר משנת רע"ה (1515),ראו: שמעון ואענונו, תולדות רבותינו שבשאלוניקי ויוון עמ' 509. נדד לאדריאנופול,הקדמת רבי שלמה עתיה לפירוש תהלים (ויניציאה ה'ש"ט). ושם עמד בראשות ישיבה, ומבין תלמידיו נמנים המבי"טראו שו"ת המבי"ט ח"א סימן קפ, שם מספר שלמד בישיבתו של רבי יוסף פאסי יחד עם הבית יוסף . , רבי אהרן מטראני (דודו ורבו של המבי"ט) שהיה תלמיד-חבר,הקדמת רבי משה מטראני השני לספר 'צפנת פענח' לר"י מטראני.  רבי ישראל די קוריאל. ככל הנראה נפטר בעיר זו.

הרב והחוקר יעקב משה טולידאנו שיער כי ייתכן שרבי יוסף פאסי הוא למעשה רבי יוסף טולידאנו אביו של רבי דניאל טולידאנו מראשי משפחת טולידאנו במרוקו. לטענתו, בנו רבי דניאל נדד למרוקו וכונה בשם 'טולידאנו', ואילו רבי יוסף ובנו רבי מאיר שנשארו בארצות הבלקן כונו 'פאסי'.ראו: מקבציאל לח עמ' תתמ.

 תורתו 
נראה שרבי יוסף תיקן תקנות יחד עם חכמי דורו: רבי יהודה בנבשת, רבי יוסף טיאטאצק, רבי אליעזר השמעוני ורבי יעקב בן חביב.ראו שו"ת רשד"ם יו"ד מד. כן היה בין חותמי התקנה בעניין יבום לבני האנוסים, בכ' בשבט ה'רע"ד. גם מנהגי השחיטה והטריפות של סלוניקי התייסדו על פי רבי יוסף פאסי יחד עם רבי יהודה בנבנשת, ורבי יעקב בן חביב.ראו: הרב בצלאל דבליצקי, הלכות שחיטה ובדיקות הריאה למהר"ר שלמה סיריליאו, בתוך: מן הגנזים חלק יא עמ' יא.  חבריו לבית הדין היו רבי שמואל אלמושנינו ורבי יוסף טיאטאצק.ראו: משפטי שמואל (קלעי) סימן ק, בהסכמת רבי שמואל אלמושנינו.

תשובותיו מצוטטות על ידי הפוסקים בדורות שאחריו, כגון בבית יוסףאורח חיים שמג. ובשו"ת אבקת רוכל,ראו: אבקת רוכל סימן רי. שו"ת מהר"י בירב,סימן ס. שו"ת מהריב"ל,לדוגמה: שו"ת מהריב"ל ח"ב סימן ו. שו"ת המבי"ט,חלק ב סימן מא. שלחן גבוה,יו"ד סימן יח ס"ק מג.  ועוד.

 תלמידיו 
 מתלמידיו בסלוניקי 
 רבי שמואל בנו של דון יצחק אברבנאל
 רבי מאיר בן וירגהראו: שבט יהודה מהד' בני יששכר תשנ"ב עמ' 16.
 רבי יוסף בן וירגהראו: בניהו, 'מקור על מגורשי ספרד בפורטוגאל, וצאתם לסלוניקי', עמ' רנא. 
 רבי שלמה בן רבי שם טוב עתיה, שהחשיבו מאד, ומכנהו: "נר ישראל, ים התלמוד, פטיש החזק"
 רבי אברהם סיראלוו, רב דקהל "איבורא" (Evora) בסלוניקי

 מתלמידיו באדיראנופול 
 רבי משה מטראני, המבי"ט
 רבי אהרן מטראני (דודו ורבו של המבי"ט) שהיה תלמיד-חבר
 רבי ישראל די קוריאל

 משפחתו 
מבניו מפורסמים: רבי מאיר פאסי מחכמי סלוניקי, ורבי יצחק פאסי מחכמי אדיריאנופול.

 חיבוריו 
 שאלות ותשובות - חלק מתשובותיו נדפסו בספרי חכמי דורו.
 ביאורי מקראות - מביא מהם תלמידו רבי ישראל די קוריאל.ראו: בניהו, הקדמה לספר 'דרשות ומאמרים' לרבי ישראל די קוריאל עמ' יח. 
 חידושי ש"ס - מעט חידושים שרדו על מסכת סוכה.ראו: בניהו, 'מאמרים - חדושים וסוגיות מבית מדרשו של רבי יוסף טאיטאצאק מקושטא', עמ' 312.

 הערות שוליים 

קטגוריה:ראשוני האחרונים
קטגוריה:מגורשי ספרד ופורטוגל
קטגוריה:רבנים יוונים
קטגוריה:ישיבות בארצות האסלאם בתקופה העות'מאנית
קטגוריה:יהודי האימפריה העות'מאנית במאה ה-16